Τι να πρωτοπείς για αυτό το σπίτι!
Τοποθεσία: Κοντά στο κέντρο, εμείς που δεν είχαμε αμάξι χρειαζόμασταν 20' μέχρι το κέντρο με τα πόδια. Είναι κεντρικό οπότε δεν υπάρχει φόβος να κυκλοφορείς βράδυ, εμείς γυρίζαμε με τα πόδια ακόμη και ξημερώματα. Είναι πολύ ήσυχο. Αν έχεις αμάξι, είναι ιδανικό φυσικά. Το λεωφορείο περνάει κάθε 15' από στάση που είναι 3' λεπτά από το σπίτι.
Το σπίτι: Ο,τι βλέπετε στις φωτογραφίες...ε ακόμη καλύτερο. Είναι αυτό που λέμε "cozy". Είναι μινιμαλ, όχι φορτωμένο με περιττά πράγματα, έχει μια υπερπλήρη κουζίνα(μέχρι και κέικ κάνεις αν θες), εμείς την χρησιμοποιήσαμε καθώς μαγειρέψαμε μία ημέρα. Έχει τα πάντα. Το μπάνιο είναι επίσης πλήρες: χαρτί υγείας, βαμβάκι, φαρμακείο ΚΑΙ πλυντήριο που επίσης χρησιμοποιήσαμε. Πετσέτες και σεντόνια συν έξτρα αν χρειαστούν, κρεμάστρες και στα συν το σίδερο και το πιστολάκι μαλλιών. Γενικά, προτείνω να πάρετε μόνο τα ρούχα σας γι'αυτό το σπίτι καθώς έχει τα πάντα. Είναι πολύ καθαρό.
Οικοδεσπότης: Η κα. Ζωή είναι διαμάντι! Η επικοινωνία μας πριν την άφιξη αλλά και κατά τη διάρκεια της διαμονής μας ήταν άψογη και πολύ γρήγορη. Μας βοήθησε στις μετακινήσεις μας με τις αποσκευές και μας υποδέχτηκε με ρακί, φροντίζοντας να μας δώσει όλες τις απαραίτητες πληροφορίες για το νησί καθώς επίσης και χάρτες και χρήσιμα τηλέφωνα!
Γενικά, το προτείνω ανεπιφύλακτα!
Κα. Ζωή, ευχαριστούμε για την φιλοξενία!